अस्पताल प्रबंधन ने पुलिस को इसकी सूचना दे दी है। एएसपी संदीप धवल ने कहा कि सूचना के आधार पर छानबीन की जा रही है। अस्पताल के शल्य चिकित्सक डा. आरके भारद्वाज ने अपनी टीम के साथ लड़की का आपरेशन किया। कारतूस की टोपी सहित छह छर्रे निकालकर उसका जीवन बचा लिया। पुलिस के अनुसार 16 वर्षीय मनीषा आनी में अपने मामा के घर गई थी। सोमवार को उसे कारतूस लग गया। हालांकि, परिजनों के अनुसार घटना गलती से हुई है। कारतूस खेल-खेल में चला या फिर किसी ने जानबूझ कर उसे मारने का प्रयास किया। इसका अभी तक पता नहीं चल पाया है। पुलिस इन तमाम पहलुओं को मद्देनजर रखते हुए कार्रवाई कर रही है।